Lav et referat af nedenstående tekst:

Tekst:
Nytåret nærmer sig, og for mange bliver det fejret med fyrværkeri. Onsdag blev årets fyrværkerisalg skudt i gang, men i år har det dog ikke været helt ligetil at skaffe det fyrværkeri, der kan ses på himlen nytårsaften. - Det har været meget hektisk at få alting klar på grund af corona. Der er lidt problemer med at få leverancerne frem til tiden, så det har været et puslespil at blive klar til tiden, siger indehaver Kenneth Hansen fra Værktøjssalget i Brønderslev, som er en af de forretninger, der sælger fyrværkeri. Højsæson for fyrværkerisalg er mellem jul og nytår, hvor Kenneth Hansen håber på at ramme en halv million kroner i omsætning på deres udsalgssteder i Brønderslev og Sindal. - Sidste år var der stor omsætning, og kan vi holde den i år, så er vi tilfredse, siger Kenneth Hansen. Fyrværkeri kan købes i butikkerne fra 15. december til 31. december, men det er kun tilladt at fyre det af i perioden 27. december til og med 1. januar. Resten af året er det ulovligt at bruge fyrværkeri.

Referat:
Årets fyrværkerisalg begyndte onsdag. Det er dog først tilladt at fyre fyrværkeriet af fra 27. december.